****

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL SIŪLOMŲ ATRINKTI IR FINANSUOTI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONES NR. 08.6.1-ESFA-T-910 „VIETOS PLĖTROS STRATEGIJŲ ĮGYVENDINIMO ADMINISTRAVIMAS“ IR NR. 08.6.1-ESFA-V-911 „VIETOS PLĖTROS STRATEGIJŲ ĮGYVENDINIMAS“ DIDŽIŲJŲ MIESTŲ VIETOS PLĖTROS STRATEGIJŲ SĄRAŠO SUDARYMO**

2016 m. birželio 14 d. Nr. 1V-437

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 7.11.3 papunkčiu, Vietos plėtros strategijų atrankos ir įgyvendinimo taisyklių, patvirtintų Lietuvos Respublikos vidaus reikalų ministro 2015 m. gruodžio 11 d. įsakymu Nr. 1V-992 „Dėl Vietos plėtros strategijų atrankos ir įgyvendinimo taisyklių patvirtinimo“, 40 punktu ir atsižvelgdamas į Jungtinio vietos plėtros strategijų atrankos komiteto, sudaryto Lietuvos Respublikos vidaus reikalų ministro 2016 m. balandžio 27 d. įsakymu Nr. 1V-311 „Dėl Jungtinio vietos plėtros strategijų atrankos komiteto, kuris pagal vietos plėtros strategijų atrankos ir įgyvendinimo taisykles atlieka vietos plėtros strategijų atranką, sudėties patvirtinimo“, 2016 m. gegužės 13 d. posėdžio protokolą:

1. T v i r t i n u siūlomų atrinkti ir finansuoti pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemones Nr. 08.6.1-ESFA-T-910 „Vietos plėtros strategijų įgyvendinimo administravimas“ ir Nr. 08.6.1-ESFA-V-911 „Vietos plėtros strategijų įgyvendinimas“ didžiųjų miestų vietos plėtros strategijų sąrašą (pridedama).

2. P a v e d u Regioninės politikos departamentui per 3 darbo dienas didžiųjų miestų vietos veiklos grupėms išsiųsti pranešimus apie priimtą sprendimą.

Vidaus reikalų ministras Tomas Žilinskas

PATVIRTINTA

Lietuvos Respublikos vidaus reikalų ministro 2016 m. birželio 14 d.

įsakymu Nr. 1V-437

**SIŪLOMŲ ATRINKTI IR FINANSUOTI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONES NR. 08.6.1-ESFA-T-910 „VIETOS PLĖTROS STRATEGIJŲ ĮGYVENDINIMO ADMINISTRAVIMAS“ IR NR. 08.6.1-ESFA-V-911 „VIETOS PLĖTROS STRATEGIJŲ ĮGYVENDINIMAS“ DIDŽIŲJŲ MIESTŲ VIETOS PLĖTROS STRATEGIJŲ SĄRAŠAS**

|  |  |  |  |
| --- | --- | --- | --- |
| **Eil. Nr.** | **Vietos plėtros strategijos pavadinimas** | **Visuotinio miesto vietos veiklos grupės narių susirinkimo arba kolegialaus valdymo organo sprendimas, kuriuo patvirtinta vietos plėtros strategija** | **Vietos plėtros strategijai įgyvendinti skiriamos Europos Sąjungos ir valstybės biudžeto lėšos:** |
| **Iš viso iki, Eur:** | **iš jų:** |
| **administravimui iki, Eur:** |
| 1. | Klaipėdos miesto integruotų investicijų teritorijos vietos veiklos grupės 2016–2022 metų vietos plėtros strategija | Klaipėdos miesto integruotų investicijų teritorijos vietos veiklos grupės 2016 m. vasario 5 d. visuotinio narių susirinkimo protokolas Nr. 3 | 1 493 200 | 100 000 |
| 2. | Kauno miesto Žaliakalnio vietos plėtros strategija | Kauno miesto Žaliakalnio vietos veiklos grupės visuotinio narių susirinkimo 2016 m. vasario 10 d. protokolas Nr. 1 | 817 328 | 99 938 |
| 3. | Aleksoto vietos plėtros 2015–2020 m. strategija | Kauno miesto Aleksoto vietos veiklos grupės 2016 m. vasario 11 d. susirinkimo protokolas | 1 016 250 | 100 000 |
| 4. | Šiaulių miesto vietos plėtros strategija | Šiaulių miesto vietos veiklos grupės 2016 m. vasario 12 d. valdybos posėdžio protokolas Nr. 3 | 956 730,50 | 100 000 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_